**PROJEKTITOETUSE TAOTLUS**

|  |  |
| --- | --- |
| **Taotleja nimi** | MTÜ Eesti Skautide Ühing |
| **Projekti nimetus** | Suurlaager „Silmapiir“ |
| **Projekti üldmaksumus** | 82 000 eurot |
| **sh taotletav summa** | 10 000 eurot |
| **sh omafinantseering** | 57 000 eurot – osalustasud1 000 eurot – muu tulu (kohapealne kohvik/kiosk) |
| **sh kaasfinantseering** | 14 000 eurot – Eesti Skautide Ühingu eelarvest, HTM-i strateegiline partnerlus. |
| **Projekti toimumise aeg** | 21.07.2024 kuni 27.07.2024 |
| **Toetuse kasutamise periood** | 01.07.2024 kuni 01.08.2024 |

**TAOTLEJA ANDMED**

|  |  |
| --- | --- |
| **Juriidiline nimetus** | MTÜ Eesti Skautide Ühing |
| **Registrikood** | 80048529 |
| **Postiaadress** | Juurdeveo 22A-2, Tallinn 11313 |
| **E-post** | majandus@skaut.ee |
| **Telefon** | 5344 5171 |
| **Kodulehekülje aadress** | https://skaut.ee/ |
| **Käibemaksukohustuslase number** | MTÜ Eesti Skautide Ühing ei ole käibemaksukohustuslane.  |
| **Taotleja põhikirjalised tegevused** | Vt põhikiri p 4.1. (https://skaut.ee/wp-content/uploads/2023/04/230318-ESU-pohikiri.pdf ).ESÜ eesmärgiks on arendada avalikkusele suunatud tegevuse kaudu Eesti Vabariigi noori, kooskõlas skautluse eesmärgi, põhimõtete ja meetoditega,täisväärtuslikeks kodanikeks. |
| Pangakonto andmed |
| **Kontoomaniku nimi** | Eesti Skautide Ühing |
| **Pangakonto number (IBAN)** | EE687700771000674448 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed |
| **Allkirjaõigusliku isiku nimi** | Gregor Pihlak |
| **E-post** | majandus@skaut.ee |
| **Telefon** | 5332 0532 |
| **Projektijuhi/kontaktisiku nimi** | Mirjam Mõttus |
| **E-post** | mottus.mirjam@gmail.com |
| **Telefon** | 551 9055 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk***Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Suurlaagris testime noorte skaudioskusi (skaudioskused kui hakkamasaamise oskused) ja loome keskkonna, kus noor saab turvaliselt läbi tegevuse õppida. Läbi mängulise tegevuse suuname noori ennast arendama. Programmi koostamisel on olulisel kohal noortele tervisliku ja keskkonda hoidva eluviisi propageerimine. Noored harjutavad ennast iseseisvaks eluks, treenides meeskonnas töötamise oskusi, arendades eneseväljendusoskust, parandades käelisi oskusi ja kogudes uusi teadmisi läbi noorelt noorele õppimise ja põlvkondadeülese suhtluse.Suurlaagri programmi osaks on tegevused, mille raames tutvustatakse noortele võimalusi panustada riigikaitsesse, nt Kaitseliidu või Naiskodukaitse kaudu. Tutvustatakse ka kaitseväe rolli Eesti riigikaitses ja ajateenistust. Kaitseliidu Akadeemiline malevkond ja Tallinna malev tutvustavad kaitseliidu varustust. Läbirääkimised on käimas Küberkaitseliiduga, kellel on plaanis tulla laagrisse tutvustama multirootoritega droone. Mh toimub ka „militaarne seiklus“, mis viiakse läbi vabatahtlikult panustavate korraldusmeeskonna liikmetele, seikluse sisu on „Search and Recover“. Tegevuste tulemusena kasvab noorte teadlikkus riigikaitsest ja arenevad praktilised oskused.Silmas tuleb pidada, et kaardilugemisoskus, meeskonnajuhtimise kogemus, teadmised metsas liikumise ja kriisiolukordades toimimise kohta (nt kuidas anda esmaabi või kuidas toimida evakuatsiooni korral), on teadmised, mille arendamist toetab Eesti Skautide Ühingu kogu programmiline tegevus. Seega on skaudioskused sellised, et need tulevad kasuks kaitseväeteenistuse ajal, aga ka reaalsetes kriisiolukordades. Seekordse suurlaagri tegevuste seas on senisest suurem osa riigikaitselistel tegevustel: noored õpivad laagri ehitamist käepäraste vahenditega; telkmantli abil ehitama varjualust; testitakse esmaabi andmise oskusi jms. Kaasame tegevuste läbiviimisesse inimesi Kaitseliidust ja Naiskodukaitsest, kes tutvustavad noortele uusi töövõtteid, viies läbi vanuserühmale sobivaid tegevusi. Tegemist on rahvusvahelise laagriga, kus osalejad on nii välismaalt kui ka vene emakeelega eestlased. Seega on üks laagri eesmärk silmapiiri avardamine ja noorte omavahelise suhtlusvõrgustiku arendamine. Pärast laagrit on noortel rahvusvahelisi sõpru ning parem läbisaamine Eestis elavate vene keelt kõnelevate noortega.ESÜ soov on anda Eesti noortele sõltumata vanusest, emakeelest või perekonna sissetulekust võimalus osaleda nädalases metsalaagris, mille jooksul saavad osalised panna ennast proovile nii vaimselt kui ja füüsiliselt. Selleks, et hoida laagriosalustasusid madalana ja tegevused põnevana, otsime laagrile toetajaid. |
| **Projekti lühikokkuvõte***Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | ESÜ suurlaager on iga nelja aasta tagant toimuv suurüritus, mis 2024. aastal toimub juba 13. korda. Sellel aastal toimub laager Paunküla heaolukeskuses.Eesti Skautide Ühing on Haridus- ja Teadusministeeriumi strateegiliseks partneriks, seeläbi saadud rahastus moodustab ka osa suurlaagri eelarvest, see aitab hoida osalustasu mõistlikuna (arendav tegevus noorele taskukohase hinnaga kui ESÜ eesmärk). Oleme otsimas lisavahendeid, et pakkuda noortele soodsama hinnaga rohkem tegevusi. Nädal aega kestev metsalaager on skautide oodatuim sündmus. Laagris on noortel võimalik panna ennast proovile vaimselt ja füüsiliselt, õppides nii paremini tundma ennast ja oma sõpru.Suurlaagri osaks on tegevusväljad, kus on osalistel võimalik omandada uusi oskusi ja panna proovile skauditeadmised, nt käepäraste vahenditega lõkke tegemine, plekkpurkidest gaasipliidi meisterdamine, nööri ja sõlmede abil laagriehitiste püstitamine (toolid, lauad, varjualused), esmaabi andmise harjutused ja palju muud (vt punkti „Projekti tegevused ja ajakava“).Tänastes oludes on skautliku väärtusena ülioluline kodumaa-armastus ja võimalus elada ning toimetada vabas Eestis.Olgugi, et ESÜ ei ole militaarorganisatsioon on kogu organisatsiooni tegevus kantud eestimeelsusest ja tugineb oskustele, mida saab üle kanda kõikidesse kriisiolukordadesse.Laagris on osalema oodatud ka kodutütred ja noored kotkad, toimub Eesti noorteorganisatsioonide ülene suhtlus ja teadmiste jagamine. Eesti Skautide Ühingu nägemus laiapindsest riigikaitsest saab alguse rohujuure tasandil, mil noor õpib tundma maad, kus elab; oskab selle maaga koos elada ja selle toel hakkama saada; ning on tulevikus teadlikult valmis panustama mitmekülgselt Eesti ühiskonnaellu. Laagri kestel on suur roll liikumisel ja füüsilisel tervisel. Nii toimuvad sportlikud tegevused vees, mini-duathlon ja muud erinevad tiimivõistlused. Laagri üks tähtsündmusi on terve päeva kestev matk, kus noored jagunevad 4/5-liikmega meeskondadesse (vajadusel kaasas täisealine juht) ning peavad iseseisvalt kaardi ja kompassi abil läbima etteantud raja ning võistlema erinevates tegevuspunktides. |
| **Projekti toimumise koht/piirkond** | Paunküla heaolukeskus (Kiruvere, Paunküla, Kose vald, 75006).  |
| **Projekti sihtrühm***Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Nii nagu kõigi ESÜ tegevuste puhul on ka suurlaagri „Silmapiir“ sihtrühmaks Eesti Skautide Ühingu noored alates 6. eluaastast. Suurlaager pakub tegevusi ka täisealistele organisatsiooni liikmetele, kellel on võimalik jagada noortega skauditarkusi, olles ise tegevuste läbiviijad ja koolitajad ning osaleda laagri korralduses vabatahtlikuna.Tänaseks on laagrisse registreerunuid 201, kellest vene emakeelega noori on 75. Eesti Skautide Ühingu liikmeskonnast u 30% moodustavad vene emakeelega noored. Kogu skautlik tegevus toimub aga eesti keeles ja on seega heaks keelekümbluskeskkonnaks. Laagrisse on oodatud osalema ka Eesti Gaidide Liit, Noorteühing Eesti 4H, Noored Kotkad ja Kodutütred, kes igakordselt skautide korraldatavates suurlaagrites osalenud on.ESÜ on osa Maailma Skautide Organisatsiooni (WOSM) 55 miljoni liikmega perest, nii on laagrisse oodatud esindajad mitte ainult üle terve Eesti, vaid peaaegu kogu maailmast. Praeguseks on laagrisse registreerunud skaudid Ühendkuningriigist, Rootsist, Alžeeriast, Saksamaalt, Kongost, Leedust ja Egiptusest, samuti panustavad nad ka laagri korralduses ja tegevuste läbi viimises.  |
| **Projekti tegevused ja ajakava***Kirjeldage tegevusi, mida tehakse projekti elluviimiseks ning millises ajalises plaanis.* | **Ettevalmistusperiood**1. Meeskonna kokkupanek (alates mai 2023)2. Üldplaneerimine: koht, eelarvestamine jms (kuni 01.07.2024)3. Programmi kokkupanek (alates detsember 2023 kuni märts 2024)4. Kutsed külalistele (detsember 2023)5. Registreerimine (alates 01.01.2024)6. Laager (21.–27.07.2024)7. Aruandlus**Laagrikava** I päev (21.07.2024). Saabumine ja laagriala ehitamine. Laager toimub enamjaolt Paunküla Heaolukeskuse territooriumil, osaliselt on hõivatud ka RMK metsad ja ning Paunküla veehoidla. Laagrilised on jaotatud all-laagritesse, kus igal all-laagril on oma lõkkeplats ning kõik eluks vajalik käe-jala juures.   Esimesel päeval toimub laagriliste registreerimine, gruppidesse jaotamine ja all-laagrite ehitus. See hõlmab lõkkeplatside tegemist, söögikohtade (laudade, toolide) ehitamist, ühiskasutuses varjualuste ehitamist, toidunõude pesemiskohtade ehitust, telkide ülespanekut, all-laagrite piiramist. Ehitamise käigus õpetatakse noa, nööri ja erinevate tööriistade kasutamist, samuti saavad noored tulla ise uute ideede peale, et oma laagriala kodusemaks muuta (nt all-laagri kiige ehitamine, vaateplatvorm jne). Omandatakse ja testitakse oskuseid, millest on kasu ka kriisiolukordades ja paraneb valmisolek teisi aidata. II päev (22.07.2024). Tegevuspäev “Loodus”.Toimuvad erinevad tegevusväljad. Pärast lõunat on kavas loodusteemalised õpitoad ja mängud, kus kohale kutsutud instruktorid õpetavad taimede ja metsa tundmist ning eesti loodusest leitavate vahendite kasutusvõimalusi (nii joogi kui söögi leidmine, plekkpurkide kasutamine matkaköögis, orienteerumine jms).III päev (23.07.2024). Matkapäev.Matk koosneb erinevatest tegevuspunktidest ja nende vahel liikumisest. Matkalised peavad ise liikuma kompassi ja kaardi abil. Matkal toimub ka punktide arvestus, parimad saavad auhinnad. Kahes matkapunktis viivad tegevust läbi Kaitseliidu instruktorid.Naiskodukaitse viib läbi kriisiolukorra-teemalise mängu, mille läbimise käigus saavad noored teadmised kriisiolukorras käitumisest, teiste aitamisest ning abivahenditest.Kaitseliidu Harju maleva instruktor korraldab mini takistusrada võimalike kriisiolukorras tekkivate takistuste ületamise näol. Võistlus on aja peale läbitav. Osalejad saavad ettekujutuse füüsilise vormi nõuetest kaitseväes.Matka päeva õhtul on plaanis korraldada laagrilistele (vanuses 12+) öömäng (laagrilistele ootamatu). Vastavalt legendile peavad nad leidma otsitava, seda kõike pimedas orienteerudes ja vaikselt, nii et vältida vastutegevuse kätte langemist. Tegevus arendab noorte meeskonnatööoskust, pimedas metsas liikumist ja parandab evakuatsiooniolukorrale reageerimisoskust. IV päev (24.07.2024). Laadapäev.Sellel päeval toimuvad “laadaplatsil” erinevad tegevuspunktid, kus iga laagriline omandab esinema kutsutud instruktoritelt teadmisi ja oskusi. Ühte punkti oleme kutsunud Harju maleva esindajad õpetama telkmantliga varjualuse ehitamist, näitama kaitsejõudude varustust ja tehnikat (võimaluse korral masinate näitamine). Sellesse päeva planeerime ka droonitehnika tutvustust. Punktist saavad noored vastuse kõigile küsimustele, mis võivad tekkida seoses, kaitseväkke astumise ja Kaitseliidu tegevusega. Punkti läbivad skaudi- ja vanemskaudiealised laagrilised (ehk vanuses 12-18) ning tehnoparki saavad uudistada ka väga noored laagrilised.V päev (25.07.2024). Tegevuspäev “Olümpia”.Laagrilised lähevad endale suunatud tegevusväljale. Toimuvad erinevad skaudioskusi arendavad tegevused ja sportmängud. Pärast lõunat on kavas spordiüritused ja mängud. Toimub duathlon ning omavahelised võistlused.VI päev (26.07.2024). Tegevuspäev “Kultuur”.Toimuvad eesti kultuuri ja rahvapärased tegevused (rahvalaulude laulmine, eesti rahvapilli (sokupilli ehk jaurami) meisterdamine, tantsud jms). VII päev (27.07.2024). Lõpetamine.Laagri kokkupanek, koristamine ja kojuminek. *Programmi ajakava vt lisa 1.* |
| **Projekti või tegevuste elluviijate nimed ja nende lühitutvustus** | Eesti Skautide Ühingu poolt on suurlaagri korraldusmeeskonnas:Mirjam Mõttus, peakorraldaja (laagrijuht); Helen Pill, abijuht;Kristel Meier, programmijuht;Helen Hiiemäe, finantsjuht;Taavi Pavlov, laagri turvajuht;Sofija Fisher, välissuhete juht:Monika Ojala, infojuht;Kevin Meresmaa, tehniline juht;Kristi Kajasalu, toitlustusjuht;Madis Rahumägi, all-laagrite juht. MTÜ Eesti Skautide Ühingu poolt vastutab ürituse toimumise ja korralduse eest, ESÜ juhatus, eelkõige:Ragnar Luup, juhatuse esimees;Gregor Pihlak, majandusjuht.Kaitseliidu Harju maleva poolt on suurlaagri kontaktisikuks:Jaanika Kindlam, naiskodukaitse instruktor. |
| **Meediaplaan***Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Eesti Skautide Ühing kasutab oma tegevuse tutvustamiseks peamiselt järgnevaid kanaleid:1) veebileht (skaut.ee)2) Facebook (Eesti Skautide Ühing I Estonian Scout Association)3) Instagram (@eestiskautideuhing)Suurlaager on kajastust leidnud kohalikes vallalehtedes (nt Järva teataja) ja ka teiste noorteorganisatsioonide veebilehtedel ning uudiskirjades (nt Eesti Noorteühenduste Liit kui katusorganisatsioon). Kogu meediaplaani osaks on ka toetajate tegevuse tutvustamine ja tänamine. |
| **Lisateave***Täita juhul, kui on täiendavaid andmeid, mis on vajalikud projekti sisukuse hindamiseks.* | Vt Lisa 1. Laagri ajakava. |

**Lisa 1. Laagri ajakava.**



**KOOSTÖÖPARTNERITE NIMEKIRI**

*(vajadusel tabelit korrata)*

|  |  |
| --- | --- |
| **Koostööpartneri nimi** | Haridus- ja Teadusministeerium |
| **Kodulehekülje aadress** | [www.hm.ee](http://www.hm.ee)  |
| **Ülesanne projektis** | HTM-ile on Eesti Skautide Ühingu strateegiline partner noortevaldkonna arengus, suurlaagri eelarvesse panustab summas 14 000 eurot. |
|  |  |
| **Koostööpartneri nimi** | Paunküla Heaolukeskus |
| **Kodulehekülje aadress** | [www.paunkula.ee](http://www.paunkula.ee)  |
| **Ülesanne projektis** | Suurlaager „Silmapiir“ toimub Paunküla heaolukeskuse territooriumil, kus osalistel on võimalik telkida ja kasutada sanitaarlahendusi. Paunküla heaolukeskus pakub ka laagris toitlustusteenust.  |
|  |  |
| **Koostööpartneri nimi** | Kaitseliidu Harju malev. Naiskodukaitse.  |
| **Kodulehekülje aadress** | <https://harju.kaitseliit.ee/>  |
| **Ülesanne projektis** | Programmi sisustamine.  |
|  |  |
| **Koostööpartneri nimi** | Advokaadibüroo Triniti OÜ |
| **Kodulehekülje aadress** | <https://triniti.eu/et/>  |
| **Ülesanne projektis** | Skautide hea koostööpartner, toetab suurlaagri toimumist (täpsem ulatus selgub korraldusperioodi lõpuks).  |
|  |  |
| **Koostööpartneri nimi** | Advokaadibüroo Triniti OÜ |
| **Kodulehekülje aadress** | <https://triniti.eu/et/>  |
| **Ülesanne projektis** | Skautide hea koostööpartner, toetab suurlaagri toimumist (täpsem ulatus selgub korraldusperioodi lõpuks).  |
|  |  |
| **Koostööpartneri nimi** | Balbiino |
| **Kodulehekülje aadress** | <https://albiino.ee>  |
| **Ülesanne projektis** | Toetab üritust 500 tasuta jäätisega ning pakub soodushinnaga tellimist.  |
|  |  |
| **Koostööpartneri nimi** | Eesti Print |
| **Kodulehekülje aadress** | <https://eestiprint.ee/>  |
| **Ülesanne projektis** | Toetab trükiteenusega.  |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused***Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse* *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | **Suurlaager „Silmapiir“ oodatav mõju osalejale:**-          osalejad mõistavad skautlike väärtusi (nagu austus, sallivus, abivalmidus, pealehakkamine, roheline eluviis) ja lähtuvad nendest ka edaspidises elus;-          osaleja skaudioskuste pagas on kasvanud ning osaleja oskab iseseisvalt kriisiolukordades hakkama saada ja kaaskodanikke aidata;-          osaleja omab väärtuslikke kontakte välismaa skautide seas ning saab tuttavaks teiste Eesti skaudiüksustega;-          osaleja praktiseerib võõrkeeli ja parandab eestikeelset eneseväljendusoskust;-          toimub eesti ja vene emakeelega noorte suhtlus (keelekümblus) ja ühistegevused ehk mikrotasandi integratsioon ja ühiskondliku sidususe kasv.**Riigikaitseline mõju ja eesmärkide toetamine:**-          laagriline on omandanud uusi ja praktilisi oskusi, mis tulevad abiks kriisiolukorras, parandades nii valmisolekut kui ka võimekust teisi aidata (varjualuste ehitamine, esmaabi jms); - paraneb osaleja teadmine kaitseväeteenistuse ja riigikaitsesse panustamise (tutvutakse Kaitseliidu Harju maleva ja Naiskodukaitse tegevusega, samuti saadakse sõpru ja teadmisi Kodutütardelt ja Noortelt Kotkastelt, kes ise laagris osalevad) kohta; - noor teadvustab enda rolli Eesti riigikaitses ja mänguliselt omandatud teadmised (varustus ja tehnika) kaitsevaldkonna kohta on suurendanud noore soovi ja valmisolekut ise olla osa riigikaitsest. |
| **Oodatav mõju taotleja edasistele tegevustele***Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,**liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Suurlaager on Eesti Skautide Ühingu suurim ja ühtlasi üks suurimaid noortelaagreid Eestis. Tavapärane on ka suur avalikkuse huvi. Seega ei ole kaasatud ainult skaudid, vaid mitmed organisatsioonid ja noored kogu Eestist ning külalised välismaalt.Suurlaager toimub juba 13. korda ja on oluline osa ESÜ programmist, põhinedes ESÜ tegevuse alusdokumentidel nagu arengu- ja tegevuskava ning mille toimumise alustala on meie põhikirjalised väärtused. Nii panustab ESÜ ühe liikmeskonnalt suurima Eesti noorteorganisatsioonina suurlaagri korraldamisega noorte mitteformaalsesse haridusse, lähtudes tegevuses HTM-i noortevaldkonna arengukava 2021–2035 paika pandud põhimõtetest.ESÜ suurlaagri jätkusuutlik toimumine on oluline osa 1912. aastal alguse saanud skauditraditsiooni jätkumisest Eestis.Laagri korraldamisel on oluline roll innovatsioonil ja koostööl teiste organisatsioonidega. See annab võimaluse noortel saada uusi kontakte ning koostööpartnerite toel pakkuda noortele uuenduslikku ja harivat programmi. Just seetõttu väärtustame, et laagrist võtavad osa Noorte Kotkaste, Kodutütarde, Eesti Gaidide Liidu ja Noorteühingu 4H liikmed. Praeguseks on lubanud noortele tegevusi pakkuda ka Kaitseliidu Harju malev. Suurlaagri korraldamine on 1100 liikmega Eesti Skautide Ühingule väga ressursimahukas, aga ülioluline tegevus. Laagri korraldusse on pikema perioodi jooksul kaasatud suur osa täisealisest liikmeskonnast, kes vabatahtlikult korraldusse aega panustab. Korraldusmeeskond saab nii väärtusliku oskuse visiooni teostada ja midagi suurt ise korraldada. Kui meeskond saab hakkama suurlaagri korraldamisega, siis on vähe üritusi, mille korraldamine neil tulevikus üle jõu käib.Näeme laagri korraldamises võimalust kaasata kogu liikmeskonda ja paista silma Eesti ühiskonnas. Meie jaoks tähendab suurlaagri edukas korraldus uusi skautlusega liitujaid, organisatsiooni eesmärkide täitmist ja võimalust kaasata paljusid noori, et üheskoos luua arendav ja meeldejääv suvine seiklus.Eesti Skautide Ühing on usaldusväärne koostööpartner noorte mitteformaalse hariduse valdkonnas, tehes tulemuslikku koostööd riigi tasandil ning teiste noorteorganisatsioonidega. Seega leiame, et suurlaagri „Silmapiir“ toetamisega annaks kaitseministeerium oma panuse ühe väärtusliku projekti elluviimiseks. Meie soov on taas käivitada ministeeriumiga püsivam koostöö, kus skaudid hoolitsevad noortele praktiliste oskuste edasi andmise eest ja kaitseministeerium toetab meie ettevõtmisi, mis kannavad riigikaitselisi eesmärke. ESÜ on organisatsioon, mille liikmeskonna jaoks on kaitsetahe iseenesestmõistetav väärtus. |
| **Mõõdetavad tulemused***Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Osalejad (eeldatav osalejate arv 400 kuni 500)?Osalejad välismaalt:* mitu riiki;
* mitu inimest?

Koostööpartnerite arv (praeguseks 4)?Meediakajastus (mitmes väljaandes)? |

**TULUD**

|  |  |  |
| --- | --- | --- |
|  | Summa /% kogusummast | Selgitused(kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | 82 000 / 100% |  |
| **Taotletav toetus Kaitseministeeriumilt** | 10 000 / 12 % | Kuni 90 kalendripäeva al 22.04.24 |
| **Omafinantseering** | 57 000 / 70% | Osalustasud |
| **Müügitulu** |  |  |
| **Muu tulu** | 1 000 / 1% | Kohapealne skaudipood/kohvik. |
| **Mitterahaline panus** |  |  |
| **Kaasfinantseering** | 14 000 / 17% | ESÜ eelarvest.  |
| **Toetused Eesti kohalikelt omavalitsustelt***(erinevate KOVide toetused märkida nimeliselt)* |  |  |
| **Muud toetused***(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* |  |  |

**KULUD**

|  |  |  |
| --- | --- | --- |
|  |  | Finantseerimisallikad |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | 82 000 | 10 000 | 57 000 | 14 000 |
| **Personalikulud**Palgaline personal puudub. Kogu korraldusmeeskond koosneb vabatahtlikest.  | 0 |  |  |  |
| **Majandamiskulud** |  |  |  |  |
| **Laagriala rent koos toitlustusega** (laagriala rent, toitlustus, lisa WC-de rent) | 62 000 | 10 000 | 47 000 | 5 000 |
| **Programm** (matka ja tegevuspunktide materjalid, tegevusväljade tegevusvahendid, auhinnad)  | 8 000 |  | 8 000 |  |
| **Korraldus ja info** (laagriala ülevaatus, info jagamine, laagriraamatud, kaelarätid, laagrimärgid, tänukirjad jne) | 7 100 |  | 2 000 | 5 100 |
| **Tehniline ja turva** (laagri ülesehituse materjalid, transport, vee- ja elektritarvikud, käepaelad, esmaabivahendid laagri meedikule)  | 4 900 |  |  | 4 900 |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

**Programm**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Tegevuse läbiviija ei ilmu õigeks ajaks kohale.  | Tema tegevust viib läbi mõni meeskonna liige või IST (*international service team*), kes on juba kohapeal olemas. Kui tegevuse läbiviija vastutab ka varustuse eest, siis tehakse selle asemel midagi muud. | 2 | 1 | 2 |
| Tegevuste läbiviijaid pole laagris piisavalt. | Kaardistame enne laagrit programmi toimimiseks vajatava inimressursi ja selle andmete põhjal kutsume laagrisse ISTsid. | 1 | 2 | 2 |
| Tegevusväljal lendab tugeva tuulega telk ümber | Kinnitame telgi tugevalt maa külge nii, et tuul seda puhangu ajal ära ei viiks. | 1 | 1 | 1 |
| Varustrus puruneb | Purunenud varustus asendatakse uuega, või samaväärsega. | 3 | 2 | 6 |

**Meditsiin**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Lõikevigastused nt.  noa kasutamisel | Laagris on kohapeal meedik, kes on alati valmis andma esmaabi abivajajatele. | 3 | 1 | 3 |
| Luumurrud tegevusväljadel | Esmaabi kohapeal ja transport lähimasse EMOsse. | 1 | 2 | 2 |
| Ülekuumenemised kõrge õhutemperatuuri tõttu | Laagris on võimalik saada vett iga kell. Kui kellelgi peaks tekkima kuumarabandus, siis anname kohe õigeaegset esmaabi. On võimalus minna siseruumidesse puhkama. | 2 | 1 | 2 |
| Puugi hammustused | Laagri meedik eemaldab puugi ja desinfitseerib nakatunud koha. Kontrollitakse kehatemperatuuri ja lastakse isikul jälgid hammustuse kohta. | 3 | 1 | 3 |
| Märgade riiete tõttu alajahtumine | Alajahtunu viiakse sooja siseruumi, kus pakutakse talle teed ja soojendatakse ta teki all üles. Kui alajahtunu on liiga alajahtunud kutsutakse talle järgi kiirabi. | 1 | 1 | 1 |
| Kriimud ja marrastused | Meedik vaatab kannatanu üle, puhastab tekkinud haava ja paneb plaastri peale. | 5 | 1 | 5 |
| Põletushaavad | Meedik vaatab kannatanu üle, puhastab haava, seob kinni või paneb plaastri peale. Kui kannatanu on saanud suuremaid põletusi, siis transporditakse ta lähimasse erakorralise meditsiini punkti või kutsutakse kiirabi. | 3 | 2 | 6 |
| Laagris tekib Covid-19 puhang | Sümptomitega laagrilised isoleeritakse ja tehakse vajadusel kiirtest. Kui on Cov-pos, siis kutsutakse haigestunule vanemad järgi.  | 2 | 2 | 4 |
| Toidumürgistus | Sümptomaatiline ravi, vajadusel kutsutakse järele vanem või kiirabi.  | 2 | 2 | 4 |
| Osaleja jääb haigeks | Meedik mõõdab osaleja temperatuuri ja kõrge temperatuuri korral käitub vastavalt seadusele. Kui osaleja ei näita paranemise märke, kutsutakse talle vanemad järgi.  | 2 | 1 | 2 |
| Koduigatsus | Lohutada last, kes soovib koju. | 4 | 1 | 4 |

**Finants**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Matka auhindade sponsor hüppab viimasel hetkel alt. | Matka auhinnad pannakse kokku teistest asjades näiteks: Eesti Skautide Ühingu reklaamasjadest, teiste sponsorite poolt antud esemetest.  | 1 | 3 | 3 |
| Oodatust väiksem osalejate arv. | Paunküla heaolukeskusega sõlmitud kokkuleppe järgi on sellisel juhul ka laagriala rent ja toitlustus soodsamad. | 1 | 1 | 1 |
| Reaalsed kulud on suuremad kui planeeritud või ei saada eelarvesse piisavalt tulusid ja eelarve ei ole tasakaalus.  | - Täiendavate rahastustaotluste otsimine; - täiendavate sponsorite ja tootesponsorluse otsimine; - laagriala omanikuga täiendavad läbirääkimised rendihinna vähendamiseks - vajadusel ESÜ suurendab kaasfinantseeringut tulevaste/teiste ürituste/tegevuste arvelt  | 2  | 3  | 6  |

**Turva**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Laps eksib laagri alalt väljaspool ära | Laagrisse saabuvad juhid jälgivad oma lapsi ja on vastutustundlikud ja teavitavad korraldusmeeskonda kohe tekkinud probleemist | 2 | 3 | 6 |
| Laagri alale tulevad inimesed, kes ei peaks seal olema | Laagri turvameeskond teeb selgeks, et siin toimub hetkel skaudilaager ja palub uitajal rahulikult lagrialalt lahkuda. | 2 | 1 | 2 |
| Vee ääres on liiga palju lapsi ja olukord muutub ohtlikuks | Juhtidele tuleb laagri alguses selgeks teha, et lapsed võivad vee ääres olla ainult koos juhiga ja juhil tohib korraga vees olla maksimum viis last, kelle vanemad on öelnud, et nad oskavad ujuda. | 2 | 2 | 4 |
| Laagris osaleja muutub kaasosalejatele ohtlikuks | Viime ohtlikuks muutunud isiku kõrvale ja aitame tal maha rahuneda. Vajadusel kutsume isikule järgi vanemad. | 1 | 2 | 2 |
| Laagris tekib lõkkest kulu/muru põleng | Tule keelu ajal lõket ei tehta.Lõkkeplatsid varustatakse vee, labida ja rehaga, et tuld kontrolli all hoida.Laager evakueeritakse ja vajadusel transporditakse alalt  eemale turvalisse kohta. | 1 | 3 | 3 |
| Laagris viibija on kaasa võtnud alkoholi või tubakatooteid | Laagri reegleid rikkunud indiviidile/indiviididele kutsutakse vanemad järgi ja tema jaoks loetakse laager lõppenuks. | 1 | 1 | 1 |
| Laagrile tehakse ähvardus | Laagris sisse ja välja liikumine blokeeritakse ja tehakse kohalolijate kontroll. Kontrollitakse üle kogu laagriala ja veendutakse, et ohtu pole. Teavitatakse intsidendist politseid ja vajadusel kutsutakse nad ka kohale, et veenduda laagri turvalisuses. | 1 | 4 | 4 |

**Tehniline**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Tehnika (audiotehnika) ei tööta | Tseremoonia läbiviijad teevad kõvemat häält või leiavad improviseerides lahenduse. | 2 | 1 | 2 |
| Laagri ehitiste jaoks jääb tehnilisi vahendeid väheks | Tuleb varuda eelnevalt piisavalt nööri, kui puudu jääb, siis tuleb leida alternatiive ilma nöörita. | 1 | 1 | 1 |
| Tekkinud on vee tõrge ja kraanidest ei tule enam vett | Tõrke võimalikult kiire likvideerimine. Joogivee varumine. Vajadusel vee organiseerimine laagrisse. | 2 | 2 | 4 |
| Infomajakeses kaob elekter ära | Tehniline meeskond leiab üles vea ja vajadusel kutsub kohale ka kohaliku majahoidja, et probleem võimalikult kiiresti likvideerida. | 2 | 1 | 2 |

**Toitlustus**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Tellitud toit ei jõua kohale.  | Laagrisse on varutud vähemalt kahe toidukorra jagu toiduaineid, millest on võimalik valmistada kiirelt söögikord. | 1 | 3 | 3 |
| Külmkapp ei funktsioneeri.  | Riknenud tooteid ei jagata ja viiakse minema | 2 | 2 | 4 |
|  |  |  |  |  |

**Korraldus**

|  |  |  |  |  |
| --- | --- | --- | --- | --- |
| **Kirjeldus** | **Lahendused** | **Tõenäosus****1-5** | **Kahju****1-5** | **Total****TxK** |
| Laagrijuhi või staabiliikme haigestumine | Laagrikorraldus on planeeritud nii, et meeskond saab vajadusel puuduva liikmeta hakkama, abijuhid ja teised staabi liikmed võtavad töö üle. Haigestumisel teavitab esimesel võimalusel meeskonda. | 2 | 4 | 8 |
| Laagri alal on topelt broneering | Olemas on selged kokkulepped. Tuleb läbi rääkida kohahaldajaga ja leida kompromiss. On võimalik väga suure vajaduse korral ka laager pidada Tagamesta skaudikeskuses, kus toimuvad ehitustööd. | 1 | 4 | 4 |
| Laagri ajal on torm, ja telkides ei saa ööbida. | Paunkülas on võimalik vajadusel ka sees ööbida, kuna makstakse kõikide hoonete eest. | 2 | 3 | 6 |
| Meeskonna liige jääb haigeks | Meeskonna liige leiab endale asendaja ja liitub laagriga siis kui ta terveks saab. | 2 | 3 | 6 |

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindaja ees- ja perenimi** | Gregor Pihlak |
| **Isikukood** | 50101300260 |
| **Ametikoht** | Eesti Skautide Ühingu juhatuse liige (Majandusjuht) |
| **Allkiri** | *Allkirjastatud digitaalselt* |
| **Kuupäev** | 16.04.2024 |